Sign in / Join .st0{fill:#34437F;} .st1{fill:#878787;} Monday, January 24, 2022 ikteb hawn… Fittex Wara każ ieħor ta' femiċidju...Dalgħodu se ssir dimostrazzjoni oħra quddiem il-Kwartieri tal-Pulizija Minn Carmen Cachia January 22, 2022 Carmen Cachia Ġurnalista Il-Moviment Graffiti u numru ta' organizzazzjonijiet oħra llum se jkunu qegħdin jagħmlu dimostrazzjoni fil-11 ta' filgħodu quddiem il-Kwartieri Ġenerali tal-Pulizija fil-Floriana. Din id-dimostrazzjoni se ssir b'reazzjoni għal dik deskritta bħala "insensittività u nuqqas ta' għarfien" mill-Pulizija rigward vjolenza abbażi tal-ġeneru li fl-estrem tagħha twassal għall-femiċidju. Total ta' 14-il organizzazzjonijiet u gruppi se jingħaqdu mal-Moviment Graffiti f'din id-dimostrazzjoni. Dawn huma: Aditus Foundation, Alleanza kontra l-Faqar, Doctors for Choice Malta, Għajjejt u Xbajt, Integra, Malta Women's Lobby, Men Against Violence, MGRM, Migrant Women Association Malta, Moviment Graffiti, Women for Women Foundation, Women's Rights Foundation, YMCA Malta u l-Young Progressive Beings. Kull min jappoġġja d-drittijiet tan-nisa u l-ugwaljanza bejn is-sessi huwa msejjaħ jingħaqad għal din il-protesta ta' siegħa fejn se jsiru dawn it-talbiet: * L-awtoritajiet għandhom jerfgħu r-responsabbiltà tagħhom fil-qasam; * Jittieħdu azzjonijiet konkreti li jindirizzaw l-isterjotipi, il-misoġinija u l-patrijarkat; * Tkun indirizzata l-problema li jintefa' t-tort fuq il-vittma; * L-istupru, bħala reat, għandu jittieħed aktar b'serjetà; u * Għandhom jiġu aġġornati l-linji gwida għall-iskejjel fir-rigward tas-sess u tar-relazzjonijiet. Artiklu preċedenti On Reflection Artiklu li jmiss Il-Papa Franġisku jwiegħed ġustizzja għall-vittmi tal-abbuż mill-knisja